rejauldu/bengali-wikipedia huggingface dataset:
নিউজিল্যান্ড পুরুষ ক্রিকেট দল ২০২২ সালের সেপ্টেম্বর মাসে তিনটি একদিনের আন্তর্জাতিক (ওডিআই) ম্যাচ খেলার জন্য অস্ট্রেলিয়া সফর করে। ম্যাচগুলো ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের অংশ হিসেবে খেলা হয়। সফরটি প্রাথমিকভাবে ২০২১ সালের শুরুতে অনুষ্ঠিত হওয়ার কথা থাকলেও কোভিড-১৯ মহামারির কারণে সফরটি স্থগিত করা হয়। ২০২২ সালের মে মাসে সফরের নতুন সূচি নিশ্চিত করা হয়।  সিরিজে অস্ট্রেলিয়া ৩–০ ব্যবধানে জয়লাভ করে।  দলীয় সদস্য  অ্যারন ফিঞ্চ (অধি.)  অ্যাডাম জাম্পা  অ্যালেক্স ক্যারি (উই.)  অ্যাশটন অ্যাগার  ক্যামেরন গ্রিন  গ্লেন ম্যাক্সওয়েল  জশ হ্যাজলউড  জশুয়া ইংলিস (উই.)  ডেভিড ওয়ার্নার  মার্কাস স্টইনিস  মার্নাস লাবাসকাখনি  মিচেল মার্শ  মিচেল স্টার্ক  শন অ্যাবট  স্টিভেন স্মিথ কেন উইলিয়ামসন (অধি.)  গ্লেন ফিলিপস (উই.)  জেমস নিশাম  টম ল্যাথাম (উই.)  টিম সাউদি    ডেভন কনওয়ে (উই.)  ড্যারিল মিচেল  ফিন অ্যালেন (উই.)  বেন সিয়ারস  মাইকেল ব্রেসওয়েল (উই.)  মার্টিন গাপটিল  মিচেল স্যান্টনার  ম্যাট হেনরি  লকি ফার্গুসন ২০২২ সালের ৩০ আগস্ট অস্ট্রেলিয়া দলে মিচেল মার্শের পরিবর্তে জশুয়া ইংলিসকে নেয়া হয়।  ওডিআই সিরিজ  ১ম ওডিআই  ২য় ওডিআই  ৩য় ওডিআই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২২-এ অস্ট্রেলীয় ক্রিকেট বিষয়শ্রেণী:২০২২-এ নিউজিল্যান্ডীয় ক্রিকেট বিষয়শ্রেণী:২০২২–২৩-এ আন্তর্জাতিক ক্রিকেট প্রতিযোগিতা বিষয়শ্রেণী:নিউজিল্যান্ড ক্রিকেট দলের অস্ট্রেলিয়া সফর বিষয়শ্রেণী:কোভিড-১৯ মহামারীর কারণে স্থগিত ক্রিকেট আয়োজন
ইয়ালাময়া কেন্দ্র কাঠমান্ডু, নেপালের একটি ঐতিহ্যবাহী কেন্দ্র। এটি তিনটি কনফারেন্স হল অর্থাৎ বগি খানা, গৌশালা ১ , গৌশালা ২ এবং একটি রেস্টুরেন্ট ধোকাইমা ক্যাফে রয়েছে। পাটন শহরের প্রাচীন নাম ইয়ালা থেকে এর নামকরণ করা হয়েছে। রানা জেনারেল মদন সামসেরের আস্তাবল ও গোয়ালঘর সংযম করে এই হলগুলো তৈরি করা হয়েছে।  কিছু নিয়মিত অনুষ্ঠান যেমন মাসিক শাস্ত্রীয় সঙ্গীতের অনুষ্ঠান (নেপালি মাসের প্রতি ২য় দিন) এবং সাপ্তাহিক ব্যক্তিত্ব বিকাশ কর্মশালা এই স্থানে অনুষ্ঠিত হয়।   এটি রাতো বাঙ্গালা স্কুল এবং মদন পুরস্কার পুস্তকালয় কেন্দ্রের সাথে সংযুক্ত।   তথ্যসূত্র   বিষয়শ্রেণী:কাঠমান্ডুর ভবন ও স্থাপনা
পিপুলকাটি একটি প্রজাপতির নাম।   আকার  পিপুলকাটির প্রসারিত অবস্থায় ডানার আকার ৪৫-৫৫মিলিমিটার দৈর্ঘ্যের হয়।   উপপ্রজাতি   বিস্তার   বর্ণনা  আর্দ্র ঋতুরূপ  পুরুষ পিপলকাটির ডানার উপরিতল কালো এবং কমলা হলুদ চওড়া দাগযুক্ত।  সামনের ডানা  সামনের ডানার উপরিতলের ডিসকোইডাল দাগগুলি মুগুরের ন্যায় আকৃতির এবং উপরের দিকে খাঁজকাটা। ডানার ৩ নং ইন্টারস্পেসের বেস অঞ্চলে একটি সংলগ্ন ছোপ থাকে, ডরসামের মধ্যভাগ থেকে একটি ছোট তীর্যক কমলা হলুদ বন্ধনী দেখা যায় বাইরের দিকে যার মধ্যভাগ আবার সঙ্কুচিত। এছাড়া  একটি তীর্যক ছোট চওড়া কমলা হলুদ প্রি-এপিকাল বন্দনী কোস্টার মধ্যভাগ থেকে ৪ নং ইন্টারস্পেস পর্যন্ত বিস্তৃত। প্রি-এপিকাল বন্ধনীটির উপরে দুটি ছোট কমলা হলুদ ছোপ লক্ষ্য করা যায় ৫ এবং ৬ নং ইন্টারস্পেসে।  পিছনের ডানা  পিছনের ডানার উপরিতলের বেসাল অংশ থেকে কোস্টাল প্রান্তরেখা পর্যন্ত বিস্তৃত একটি তীর্যক, চওড়া কমলা হলুদ বন্দনী চোখে পড়ে। এই বন্ধনীটি কোস্টাল প্রান্তরেখার দিক বরাবর ক্রমশ সরু হয়ে যায়। এর নিচে একটি অনুরূপ, তবে অপেক্ষাকৃত সরু পোস্টডিসকাল বন্দনী পরিলক্ষিত হয় যেটি কোস্টাল প্রান্তরেখার দিকে সংকুচিত হয়। অনেকসময় একসারি কালো ছোপ আড়াআড়ি ভাবে  এই পোস্টডিসকাল বন্দনী ছেদ করতে দেখা যায়। খুব সরু একটি সাবটার্মিনাল অথবা উপপ্রান্তিক রেখাও চোখে পড়ে।শুঙ্গ কালো এবং শুঙ্গের শীর্শভাগ কমলা হলুদ বর্নের। মাথা মরিচে ধরা রংযুক্ত।  থোরাক্স এবং উদরদেশের উপরিতল কালো এবং নিম্নতল কমলা-হলুদ বর্নের। স্ত্রী প্রজাপতি পুরুষেরই অনুরূপ, তবে কমলা দাগগুলি অপেক্ষাকৃত চওড়া এবং উপরিতলে কিছুটা হালকা ধরনের। শুষ্ক ঋতুরূপে উভয় লিংগের ক্ষেত্রে পার্থকি নিম্নরূপ-  ডানার উপরিপৃষ্ঠে কমলা দাগগুলি অপেক্ষাকৃত চওড়া এবং মধ্যভাগের রঙ হালকা। নিম্নতলের বর্ন ফ্যাকাশে এবং সমস্ত কালচে দাগগুলি।  আর্দ্র ঋতুরূপ অপেক্ষা কম স্পষ্ট ভাবে প্রতীয়মান।   আচরণ   বৈশিষ্ট্য   ডিম   শূককীট  শূককীট বাদামী বর্নের এবং মাথা কালো হয়। এদের শরীরের দৈর্ঘ্য বরাবর তিন সারি খোঁচা খোঁচা কাঁটাযুক্ত শলা দেখা যায়। দেহের পাশ বরাবর হালকা বাদামী রেখা থাকে। শূককীট এর দেহ সিলিন্ডার এর ন্যায় অথবা বেলনাকৃতি। মাথা কালো এবং সামনের দিকে চ্যাপ্টা। ভার্টেক্স চওড়া ধরনের এবং মধ্যভাগ ভীষনরকম চাপা। এদের গায়ে সামান্য লোম দেখা যায়। তৃতীয় থেকে শেষ দেহখন্ড অবধি একসারি পৃষ্ঠদেশীয় এবং প্রতি পাশে চার সারি করে কালো, শক্ত এবং শাঁখাযুক্ত কাঁটা পরিলক্ষিত হয়। দেহখন্ডগুলি ধূলটে কালো বর্নের। দ্বিতীয় দেহখন্ডে পৃষ্ঠদেশে একটি সরু হাল্কা কমলা হলুদ রেখা লক্ষ্য করা যায়। তৃতীয় থেকে শেষ দেহখন্ড অবধি দুই সারি সাবল্যাটেরাল ক্ষুদ্র হালকা কমলা হলদেটে ছোপ বিদ্যমান।  আহার্য উদ্ভিদ  এই শূককীট পাহাড়ি বিছুটিগোত্রীয় উদ্ভিদ যেমন- Debregeasia bicolor গাছের কচি পাতার রসালো অংশ আহার করে।   মূককীট  মূককীট এর বর্ন হালকা ফ্যাকাশে বেগুনী ঘেষা হলুদ বর্নের। বক্ষ এবং উদরদেশ সামনের দিকে আর্চ এর মতো বাঁকানো। থোরাসিক এবং ডরসাল এর সামনের ভাগ তীক্ষন এবং সুস্পষ্ট। উদর অংশের পাশের দিকে এক সারি ছোট বিন্দু রয়েছে। মস্তক অংশ বাইরের দিকে বিস্তৃত এবং পাথরের খাঁজ অথবা ফাটলের মতো দেখতে।  জীবনচক্রের চিত্রশালা   চিত্রশালা   তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি বিষয়শ্রেণী:অরুণাচল প্রদেশে প্রাপ্ত নিমফ্যালিডি গোত্রের প্রজাপতি বিষয়শ্রেণী:সিকিমে প্রাপ্ত নিমফ্যালিডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:সিঙ্গাপুরের প্রজাপতি বিষয়শ্রেণী:১৮৬৪-এ বর্ণিত প্রজাপতি
কুতুপরম্ব () ভারতের কেরালা রাজ্যের কণ্ণুর জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদম শুমারি অনুসারে কূথুপরম্ব শহরের জনসংখ্যা হল ২৯,৫৩২ জন। এর মধ্যে পুরুষ ৪৭% এবং নারী ৫৩%।  এখানে সাক্ষরতার হার ৮৬%। পুরুষদের মধ্যে সাক্ষরতার হার ৮৭% এবং নারীদের মধ্যে এই হার ৮৪%। সারা ভারতের সাক্ষরতার হার ৫৯.৫%, তার চাইতে কূথুপরম্ব এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর
বেলিন্ডা বেনসিচ (; জন্ম: ১০ মার্চ, ১৯৯৭) ফ্ল্যাউইল এলাকায় জন্মগ্রহণকারী উদীয়মান প্রমিলা সুইস টেনিস তারকা। ডব্লিউটিএ ট্যুরে দুইবার একক ও দুইবার দ্বৈতে শিরোপা লাভ করেছেন তিনি। এছাড়াও আইটিএফ সার্কিটে দুইবার একক ও দুইবার দ্বৈতে শিরোপা জয় করেছেন। ১৭ আগস্ট, ২০১৫ তারিখে তিনি তার নিজস্ব সেরা বিশ্ব র‌্যাঙ্কিং ১২-তে পৌঁছেন। এছাড়াও, ১৭ আগস্ট, ২০১৫ তারিখে দ্বৈত র‌্যাঙ্কিংয়ে ৭০-এ পৌঁছেন।   প্রারম্ভিক জীবন  ১৯৬৮ সালে চেকোস্লোভাকিয়া থেকে অভিবাসিত হয়ে সুইজারল্যান্ডে আবাস গড়েন। বাবার সাহচর্যেই তিনি টেনিসে হাতেখড়ি লাভ করেন। তার বাবাই কোচের দায়িত্ব পালন করছেন। এছাড়াও সুইস টেনিস তারকা মার্টিনা হিঙ্গিসের মা মেলানি মলিটর মাঝে-মধ্যে প্রশিক্ষণ দিয়ে থাকেন। বেনসিচ স্লোভাক নাগরিকত্বের অধিকারী। তার পিতা-মাতা স্লোভাক। পিতা ইভান ব্রাতিস্লাভা ও মা মোচিনক এলাকা থেকে এসেছেন।  মাত্র ৪ বছর বয়সে মেলানি মলিটরের টেনিস স্কুলে খেলতে শুরু করেন। এরপর ৭ বছর বয়স থেকে দৈনিকভিত্তিতে মলিটরের কাছ থেকে প্রশিক্ষণ গ্রহণ করছেন। এছাড়াও, ফ্লোরিডায় অবস্থিত নিক বলেত্তিয়েরি একাডেমি থেকে ছয় মাসের প্রশিক্ষণ নেন।   খেলোয়াড়ী জীবন  ২০১২ সালে ফেড কাপে সুইজারল্যান্ড দলের মাধ্যমে অভিষেক ঘটে। ২০১৩ সালে ফ্রেঞ্চ ওপেন ও উইম্বলডন বালিকাদের এককের শিরোপা জয়ে সক্ষমতা দেখান। ২০১২ ও ২০১৩ সালের ইউএস ওপেন ও ২০১২ সালের উইম্বলডন - এ তিনবার বালিকাদের দ্বৈত প্রতিযোগিতায় চূড়ান্ত খেলায় অংশ নিয়েছেন।  ২০১৪ সালের ইউএস ওপেনের কোয়ার্টার ফাইনালে পৌঁছানোই অদ্যাবধি তার সেরা ফলাফল হিসেবে বিবেচিত। বিশ্বের সাবেক ১নং খেলোয়াড় জেলেনা জাঙ্কোভিচসহ শীর্ষ দশের দুই খেলোয়াড়কে পরাজিত করে এ সফলতা পেয়েছিলেন তিনি। এরফলে তিনি শীর্ষ ৪০-এর বাঁধা প্রথমবারের মতো ডিঙ্গোতে সক্ষম হন। ২০১৫ সালে এইগন আন্তর্জাতিক প্রতিযোগিতায় প্রথমবারের মতো শিরোপা লাভ করেন। ফাইনালে আগ্নিয়েস্কা রাদভানিস্তাকে হারিয়ে শীর্ষ ২০-এর কোটায় পৌঁছেন। খেলোয়াড়ী জীবনের সেরা সাফল্য হিসেবে ২০১৫ সালের রজার্স কাপে শীর্ষ দশের চার খেলোয়াড় - ক্যারোলিন ওজনিয়াস্কি, আনা ইভানোভিচ, বিশ্বের ১নং খেলোয়াড় সেরেনা উইলিয়ামস ও সিমোনা হালেপকে হারান ও শিরোপা জয় করেন।   সম্মাননা  ১৭ নভেম্বর, ২০১৪ তারিখে ডব্লিউটিএ’র বর্ষসেরা নবাগত হিসেবে মনোনীত হন বেনসিচ। বিচারকদের সম্ভাব্য ৫৮ ভোটের মধ্যে তিনি ৫৬ ভোট পান। এছাড়াও, ৪৬% সমর্থকদের ভোট পান তিনি। বছর শেষে তিনি বিশ্বের ৩৩নং র‌্যাঙ্কিংধারী খেলোয়াড় হন।   তথ্যসূত্র    বহিঃসংযোগ    Official website        বিষয়শ্রেণী:সুইস নারী টেনিস খেলোয়াড় বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:স্লোভাক বংশোদ্ভূত সুইস ব্যক্তি বিষয়শ্রেণী:ফ্রেঞ্চ ওপেন জুনিয়র চ্যাম্পিয়ন বিষয়শ্রেণী:উইম্বলডন জুনিয়র বিজয়ী বিষয়শ্রেণী:বালিকাদের এককে গ্র্যান্ড স্ল্যাম (টেনিস) চ্যাম্পিয়ন বিষয়শ্রেণী:হপম্যান কাপের প্রতিযোগী বিষয়শ্রেণী:অলিম্পিক রৌপ্যপদক বিজয়ী সুইজারল্যান্ডীয় বিষয়শ্রেণী:টেনিসে অলিম্পিক পদক বিজয়ী বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:২০২০ গ্রীষ্মকালীন অলিম্পিকের টেনিস খেলোয়াড় বিষয়শ্রেণী:অলিম্পিক স্বর্ণপদক বিজয়ী সুইজারল্যান্ডীয়
The following tags should be placed on top the pages or sections which require merging.  ট্যাগদেখানো (এবং ব্যবহার নোট) হবে যে টেক্সট   Place this on the article's talk page   Place this at the top of both pages or sections that are to be merged.  Use the other page's name as the parameter. A link will be generated automatically. Separate additional pages with a vertical pipe; up to 20 pages can be listed.  By default, the discussion is directed to the talk page of the page on which this tag is placed.  Optionally, discuss can be specified to direct the discussion to another page, see example of discuss usage.  If it is known which page or section is to receive the merged material, use the tags  or  instead.  Add the date parameter |date=  to place articles into :Category:Articles to be merged from     If the proposed source is an entire page, place this at the top of the page or section that is to receive the merged material.  Place the tag  at the top of the source page or section.  If a merger of multiple pages into a single page is being proposed, use .  By default, the discussion is directed to the talk page of the page on which this tag is placed.  Optionally, the discuss parameter can be specified to direct the discussion to another page, see example of discuss usage.  If it is not known which page or section is to receive the merged material, use the tag  instead.  Add the date parameter |date=  to place articles into :Category:Articles to be merged from     Place the tag  at the top of the page or section that is to have its content transferred to another page.  If the proposed source is an entire page, place the tag  at the top of the page or section that is to receive the merged material.  If the proposed source is one specific section of page, place the tag  at the top of the page or section that is to receive the merged material.  Add the date parameter |date=  to place articles into :Category:Articles to be merged from     Place this at the top of a source page for which a merger has begun (but has not yet been completed).  Add the date parameter |date=  to place articles into :Category:Articles to be merged from  বিষয়শ্রেণী:উইকিপিডিয়া মার্জিং বিষয়শ্রেণী:উইকিপিডিয়া টেমপ্লেট
মহারথী হল অসমীয়া সাহিত্যিক চন্দ্রপ্রসাদ শইকীয়াদেবরদ্বারা রচিত একটি  উপন্যাস। মহারথীকে চন্দ্রপ্রসাদ শইকীয়ার জীবনের শ্রেষ্ঠ সাহিত্য-কৃতি বলে গণ্য করা হয়।অনলাইন শিবসাগরত থাকা তথ্য ‘মহারথী’ শব্দের অর্থ হচ্ছে মহান যোদ্ধা।  চরিত্রসমূহ  কাহিনীর সারাংশ মহারথীর কাহিনী ভারতীয় মহাকাব্য মহাভারতের উপর আধারিত। এর মুখ্য চরিত্র হচ্ছে মহাবীর কর্ণ। কর্ণ ছিলেন সূর্য্য এবং কুন্তীর সন্তান। একজন নিপুণ যোদ্ধা হওয়া ছাড়াও দয়ালু এবং দানশীল স্বভাবের জন্যও কর্ণ পরিচিত ছিলেন। প্রকৃত পিতা-মাতার পরিচয় গোপন থাকার জন্য ‘সূত-পুত্র’ বলে জীবনকালে কর্ণ পদে পদে লাঞ্চনার সম্মুখীন হয়েছিল। মহাভারতের যুদ্ধে কৌরবদের হয়ে যুদ্ধ করা কর্ণের নিজেরই ভ্রাতা অর্জুনের হাতে শোকাবহ মৃত্যু ঘটেছিল।  গ্রন্থ পর্যালোচনা কর্ণের মানবিকতা এবং মর্মন্তুদ জীবনের কাহিনী চন্দ্রপ্রসাদ শইকীয়াদেব ‘মহারথী’তে কুশলী ভাষায় হৃদয়স্পর্শীভাবে প্রকাশ করেছেন । এক নতুন আঙ্গিকের উপন্যাস হিসাবে এটি অসমীয়া সাহিত্য জগতে ব্যবসায়িক দিকে সফল ছিলেন।  পুরস্কার ১৯৯৫ সালে এই উপন্যাসের জন্য চন্দ্রপ্রসাদ শইকীয়া সাহিত্য অকাডেমি পুরস্কার লাভ করেন।  অভিযোজন ইতোমধ্যে এই উপন্যাসটি বিভিন্ন ভারতীয় ভাষায় অনূদিত হয়েছে এবং এর নাট্যরূপও দেওয়া হয়েছে।  তথ্যসূত্র  বিষয়শ্রেণী:সাহিত্য অকাডেমি পুরস্কার প্রাপ্ত অসমীয়া গ্রন্থ বিষয়শ্রেণী:অসমীয়া উপন্যাস
স্যার আর্থার উইলসন (), কেসিআইই (১৮৩৭ - ২৮ ডিসেম্বর ১৯১৫) ছিলেন একজন ইংরেজ আইনজীবী এবং বিচারক। ইংল্যান্ডের আদালতে ব্যারিস্টার হিসাবে কাজ করার পর, তিনি কলকাতা হাইকোর্টের বিচারকের দায়িত্ব পালন করেন এবং পরে প্রিভি কাউন্সিলের বিচার বিভাগীয় কমিটির সদস্য ছিলেন। তিনি ১৮৮০ খ্রিস্টাব্দ থেকে ১৮৮৪ খ্রিস্টাব্দ পর্যন্ত  কলকাতা বিশ্ববিদ্যালয়ের উপাচার্যও ছিলেন।    কর্মজীবন  আর্থার উইলসনকে ১৯৬২ খ্রিস্টাব্দের লন্ডনের 'ইনার টেম্পল' বারে আহ্বান করা হয় এবং ব্যারিস্টার হন। ইংরেজ হাইকোর্টের এক বিচারপতি লর্ড জাস্টিস ম্যাথিউ-এর মতে, ১৮৭৮ খ্রিস্টাব্দে উইলসন যদি না কলকাতা হাইকোর্টের তৎকালীন বাংলার হাইকোর্ট অফ জুডিকেচার অ্যাট ফোর্ট উইলিয়ামে নিযুক্ত না হতেন, তিনি ব্রিটেনের বেঞ্চে স্থান পেতেন। The Edinburgh Gazette, no. 8919, p. 597, 6 August 1878.The Times, 29 December 1915.  ১৮৮০ খ্রিস্টাব্দে ১৯ মার্চ উইলসন কলকাতা বিশ্ববিদ্যালয়ের উপাচার্য হিসাব কার্যভার নেন এবং ১৮৮৪ খ্রিস্টাব্দের ১ ফেব্রুয়ারি পর্যন্ত এই পদে অধিষ্ঠিত ছিলেন।<ref name="List">  ভারতের প্রথম মিউনিসিপ্যাল ​​কমিশনার এবং কালেক্টর ও  বোম্বে প্রেসিডেন্সির সেন্ট্রাল ডিভিশনের কমিশনার আর্থার ক্রফোর্ড বিরুদ্ধে ১৮৮৮-৮৯ খ্রিস্টাব্দে পুণেতে দুর্নীতির অভিযোগের তদন্তের জন্য যে কমিশন গঠিত হয়েছিল তার নেতৃত্বে ছিলেন উইলসন। তদন্তের দীর্ঘ শুনানি ভারত ও ব্রিটেন দুই দেশের জনসাধারণের দৃষ্টি আকর্ষণ করে। জনসাধারণের সঙ্গে তদন্ত কমিশনের ষাটটি বৈঠকের পরে, কমিশন ক্রফোর্ডকে ঘুষ নেওয়ার গুরুতর অভিযোগের জন্য দোষী না সাব্যস্ত করে অর্থ ঋণ নেওয়ার কারণে অভিযুক্ত করে।   ১৮৯২ খ্রিস্টাব্দে, উইলসন কলকাতা হাইকোর্টে পদত্যাগ করেন The London Gazette, no.26287, p. 2829, 13 May 1892. এবং ব্রিটেনে ফিরে যান এবং সেখানে ভারতীয় অফিসে আইনী উপদেষ্টা এবং সলিসিটর নিযুক্ত হন এবং ১৮৯৮ খ্রিস্টাব্দে নাইট কমান্ডার অফ দি অর্ডার অফ দ্য ইন্ডিয়ান এম্পায়ার (কেসিআইই) হিসাবে ভূষিত হন। The London Gazette, no. 26925, p. 1, 1 January 1898.  ১৯০২ খ্রিস্টাব্দের মার্চ মাসে, উইলসন প্রিভি কাউন্সিলের সদস্য হন The London Gazette, no. 27414, p. 1615, 17 March 1902. এবং এপ্রিল মাসে তিনি ব্রিটিশ সাম্রাজ্যের সর্বোচ্চ আদালত প্রিভি কাউন্সিলের বিচার বিভাগীয় কমিটিতে অন্তর্ভুক্ত হন  ইতোমধ্যে কিন্তু উইলসন শারীরিকভাবে দুর্বল হয়ে পড়লেও, তার বুদ্ধিবৃত্তিক শক্তি অক্ষুন্ন থাকায় দীর্ঘ নয় বৎসর সভায় বিচার বিভাগীয় কমিটিতে অংশ নিতেন।  ১৯১১ খ্রিস্টাব্দে অবসর গ্রহণ করেন। The Times, 22 June 1911.  আর্থার উইলসন ১৯১৫ খ্রিস্টাব্দের ২৮ ডিসেম্বর ওকিং- এ মারা যান।    ব্যক্তিগত জীবন  উইলসনের তিন সন্তানের দুই পুত্র ও এক কন্যা ছিল। দুই পুত্রই ছিল সেনাবাহিনীতে। তাদের একজন ভারতে নদী পারাপারের সময় ডুবে মারা যান এবং অন্যজন দক্ষিণ আফ্রিকায় প্রচারের কাজে গিয়ে মারা যান।   বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:ব্রিটিশ ভারতের বিচারক বিষয়শ্রেণী:কলকাতা বিশ্ববিদ্যালয়ের উপাচার্য বিষয়শ্রেণী:কলকাতা উচ্চ আদালতের বিচারক বিষয়শ্রেণী:প্রিভি কাউন্সিলের বিচারিক কমিটির সদস্য বিষয়শ্রেণী:অভ্যন্তরীণ মন্দিরের সদস্য বিষয়শ্রেণী:১৯১৫-এ মৃত্যু বিষয়শ্রেণী:১৮৩৭-এ জন্ম
জেনিফার অ্যান গার্নার (ইংরেজি: Jennifer Anne Garner; জন্ম: ১৭ই এপ্রিল ১৯৭২) হলেন একজন মার্কিন অভিনেত্রী। পার্ল হারবার (২০০১) ছবিতে পার্শ্ব ভূমিকায় অভিনয়ের পর তিনি এবিসি চ্যানেলে ২০০১ থেকে ২০০৬ সালে প্রচারিত গোয়েন্দা-মারপিঠধর্মী থ্রিলার ধারাবাহিক অ্যালায়েস-এ সিআইএ কর্মকরতা সিডনি ব্রিস্টো চরিত্রে অভিনয়ের মধ্য দিয়ে পরিচিতি লাভ করেন। এই ধারাবাহিকে তার অভিনয়ের জন্য তিনি একটি গোল্ডেন গ্লোব পুরস্কার ও একটি স্ক্রিন অ্যাক্টরস গিল্ড পুরস্কার অর্জন করেন এবং চারটি প্রাইমটাইম এমি পুরস্কারের মনোনয়ন লাভ করেন।  অ্যালায়েস ধারাবাহিকে অভিনয়কালে তিনি ক্যাচ মি ইফ ইউ ক্যান (২০০২) ছবিতে ক্ষণিক চরিত্রে অভিনয় করেন এবং পরবর্তীতে প্রণয়ধর্মী হাস্যরসাত্মক চলচ্চিত্র থার্টিন গোয়িং অন থার্টি (২০০৪) ছবিতে কেন্দ্রীয় ভূমিকায় অভিনয় করে প্রশংসিত হন। তিনি সুপারহিরো চলচ্চিত্র ডেয়ারডেভিল (২০০৩) ও ইলেক্ট্রা (২০০৫), হাস্যরসাত্মক নাট্যধর্মী জুনো (২০০৭) এবং কাল্পনিক হাস্যরসাত্মক দি ইনভেনশন অব লায়িং (২০০৯) ছবিগুলোতে কেন্দ্রীয় ও পার্শ্ব চরিত্রে অভিনয় করেন। ২০১০-এর দশকে তিনি প্রণয়ধর্মী হাস্যরসাত্মক ভ্যালেন্টাইন্‌স ডে (২০১০), কাল্পনিক হাস্যরসাত্মক নাট্যধর্মী দি অড লাইফ অব টিমোথি গ্রিন (২০১২), জীবনীমূলক নাট্যধর্মী ডালাস বায়ার্স ক্লাব (২০১৩), হাস্যরসাত্মক আলেকজান্ডার অ্যান্ড দ্য টেরিবল, হরিবল, নো গুড, ভেরি ব্যাড ডে (২০১৪), নাট্যধর্মী মিরাকলস্‌ ফ্রম হেভেন (২০১৬) এবং প্রণয়ধর্মী হাস্যরসাত্মক নাট্যধর্মী লাভ, সিমন (২০১৮) ছবিতে অভিনয় করেন।  গার্নার বাল্যকাল থেকে একজন সমাজকর্মী হিসেবে কাজ করে আসছেন এবং তিনি সেভ দ্য চিলড্রেনের বোর্ড সদস্য। তিনি তারকাদের সন্তানদের পাপারাজ্জি বিরোধী আন্দোলনের আইনজীবী। ১৯৯৮ থেকে ২০০৩ সাল পর্যন্ত পাঁচ বছর স্কট ফলির সাথে তার সম্পর্ক ছিল এবং তারা সে সময়ে বিয়েও করেছিলেন। ২০০৫ সালে তিনি বেন অ্যাফ্লেককে বিয়ে করেন, ২০১৫ সালে তারা আলাদা হয়ে যান এবং ২০১৮ সালে তাদের বিবাহবিচ্ছেদ হয়। গার্নার ও অ্যাফ্লেকের তিন সন্তান রয়েছে।  তথ্যসূত্র  বহিঃসংযোগ         এমিস.কমে জেনিফার গার্নার     বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:ব্রিটিশ বংশোদ্ভূত অভিনেত্রী বিষয়শ্রেণী:ক্যালিফোর্নিয়ার ডেমোক্র্যাট বিষয়শ্রেণী:টেক্সাসের ডেমোক্র্যাট বিষয়শ্রেণী:ডেনিসন বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন কোম্পানি প্রতিষ্ঠাতা বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন চলচ্চিত্র প্রযোজক বিষয়শ্রেণী:মার্কিন নারী চলচ্চিত্র প্রযোজক বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন নারী প্রযোজক বিষয়শ্রেণী:মার্কিন নারী ব্যবসায়ী বিষয়শ্রেণী:মার্কিন মঞ্চ অভিনেত্রী বিষয়শ্রেণী:গোল্ডেন গ্লোব পুরস্কার (সেরা অভিনেত্রী - নাট্য টিভি ধারাবাহিক) বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী বিষয়শ্রেণী:স্যাটার্ন পুরস্কার বিজয়ী বিষয়শ্রেণী:মার্কিন কণ্ঠাভিনেত্রী বিষয়শ্রেণী:হিউস্টনের অভিনেত্রী
বেদোক বাতিঘর (চীনা : 勿洛灯塔) হল একটি সক্রিয় বাতিঘর, যা সিঙ্গাপুরের দক্ষিণ-পূর্ব উপকূলে অবস্থিত।Rowlett, Russ. "Lighthouses of Singapore". The Lighthouse Directory. University of North Carolina at Chapel Hill. Retrieved 2016-03-21.  বাতিঘরটি লেগুন ভিউ ব্লক ৫০০০কে সিঙ্গাপুর ৪৪৯২৯২, মেরিন প্যারেড রোডে একটি ২৬-তলা কনডোমিনিয়ামের উপরে অবস্থিত।Rowlett, Russ. "Lighthouses of Singapore". The Lighthouse Directory. University of North Carolina at Chapel Hill.   ইতিহাস    See also    সিঙ্গাপুরের বাতিঘরের তালিকা   মন্তব্য    তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:সিঙ্গাপুরের বাতিঘর বিষয়শ্রেণী:১৯৭৯-এ সম্পন্ন বাতিঘর
শরাফপুর ইউনিয়ন বাংলাদেশের খুলনা জেলার  ডুমুরিয়া উপজেলার অন্তর্গত একটি ইউনিয়ন।  অবস্থান ও আয়তন  শরাফপুর ইউনিয়ন খুলনা জেলার ডুমুরিয়া উপজেলার সর্বদক্ষিণে অবস্থিত। পূর্বে ভদ্রা নদী ও বটিয়াঘাটা উপজেলা, দক্ষিণে বটিয়াঘাটা উপজেলা, পশ্চিমে ঘ্যাঙ্রাইল নদী ও মাগুরখালী ইউনিয়ন, উত্তরে সাহস ইউনিয়ন ও ভান্ডারপাড়া ইউনিয়ন অবস্থিত।   নদনদী    তেলিগঙ্গা-ঘেংরাইল: তেলিগঙ্গা নদী বা ঘেংরাইল নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ২৫ কিলোমিটার, গড় প্রস্থ ১৫৮ মিটার এবং প্রকৃতি সর্পিলাকার।  ভদ্রা নদী: ভদ্রা নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ৪৩ কিলোমিটার, গড় প্রস্থ ৬০ মিটার এবং নদীটির প্রকৃতি সর্পিলাকার। নদী দুটি শরাফপুর ইউনিয়নের পূর্ব ও পশ্চিম পাশ দিয়ে প্রবাহিত হয়েছে।   শিক্ষাপ্রতিষ্ঠান   মাদ্রাসা  শরাফপুর দাখিল মাদ্রাসা।  সেনপাড়া দাখিল মাদ্রাসা।  শরাফপুর আশরাফুল উলুম কওমী মাদ্রাসা।  শরাফপুর দারুল উলুম মডেল মাদ্রাসা।  বিদ্যালয়  শরাফপুর টি.টি নিম্ন মাধ্যমিক বিদ্যালয়।  বানিয়াখালী মাধ্যমিক বিদ্যালয়।  ৩৬ নং শরাফপুর সরকারি প্রাথমিক বিদ্যালয়।  কলেজ  মাওলানা ভাষানী মেমোরিয়াল (ডিগ্রি) কলেজ।   তথ্যসূত্র    বহিঃসংযোগ   বিষয়শ্রেণী:ডুমুরিয়া উপজেলার ইউনিয়ন
থাম্ব| বালিশ প্রায়শই মিশনারি পজিশনে ব্যবহৃত হয়।  যৌন বালিশ একটি বিশেষভাবে ডিজাইন করা এবং সাধারণত দৃঢ় বালিশ যা যৌন মিলনের মজা বাড়াতে ব্যবহৃত হয়। একটি সাধারণ দৃঢ় বালিশ, ব্যবহার করা যেতে পারে, বিশেষ বালিশের জায়গায়। কিছু বালিশে থাকে উচ্চ ঘনত্বের ইউরেথেন ফোম যা নরম ও ভারসাম্য বজায় রাখতে সাহায্য করে। সাধারণ বালিশের আকারের পাশাপাশি, কীলক আকার, র‌্যাম্প আকার, প্রিজম আকারের, ইত্যাদি বালিশ রয়েছে যা বিভিন্ন যৌন আসনের জন্য প্রযোজ্য, যার মধ্যে কিছু এমন আছে যেগুলো ব্যতীত কঠিন বা অস্বস্তিকর লাগতে পারে।   ব্যবহার  যখন কোনও অংশীদারের পিঠে ব্যথা হয় তখন সহায়তা দেওয়ার জন্য বালিশ ব্যবহার করা যেতে পারে। Bechtel, Stefan and Stains, Larry: Sex: A Man's Guide, p. 322. যৌন বালিশের একটি খুব সাধারণ ব্যবহার মিশনারি আসনে যেখানে আগেই বালিশটি মহিলার নিতম্ব বা পোঁদের নিচে স্থাপন করা হয়; এটি শ্রোণীকে উত্সাহ দেয় এবং অনুপ্রবেশের গভীরতা বাড়ায়।    তথ্যসূত্র   বিষয়শ্রেণী:বালিশ বিষয়শ্রেণী:যৌন খেলনা
লেমিয়ালেস () হচ্ছে জীববিঙ্গানের অ্যাস্টেরিড গোষ্ঠীর দ্বিবীজপত্রী সুপষ্পক উদ্ভিদ। এটা প্রায় ১১০০০ প্রজাতি এবং প্রায় ১০ পরিবারে বিভক্ত। এই বর্গের সুপরিচিত সদস্য হলঃ ল্যাভেন্ডার, বেগুনি, জলপাই, জুঁই, সেগুন ইত্যাদি।    তথ্যসূত্র   বহিঃসংযোগ   Lamiales A parsimony analysis of the Asteridae sensu lato based on rbcL sequences  Disintegration of the Scrophulariaceae  (deals with relationships throughout Lamiales) L. Watson and M.J. Dallwitz (1992 onwards). The families of flowering plants: descriptions, illustrations, identification, information retrieval.  http://delta-intkey.com  https://web.archive.org/web/20070609093942/http://www.biologie.uni-hamburg.de/b-online/vascular/acanth.htm 2002-09-06 https://web.archive.org/web/20070630151231/http://www.biologie.uni-hamburg.de/b-online/d52/52e.htm 2002-09-06 https://web.archive.org/web/20070609093206/http://www.biologie.uni-hamburg.de/b-online/d52/52efam.htm 2002-09-06 https://web.archive.org/web/20050914001131/http://www.science.siu.edu/parasitic-plants/Relation-Scroph.html https://web.archive.org/web/20070311032641/http://www.rbgkew.org.uk/web.dbs/genlist.html 2002-09-06  বিষয়শ্রেণী:লেমিয়ালেস বিষয়শ্রেণী:লামিয়ালেস
সীমা কৌশিক মেহতা (জন্ম আনুমানিক ১৯৭৬ সাল) হলেন একজন ভারতীয় কত্থক বিশেষজ্ঞ এবং গহনা পরিকল্পক। ২০১৯ সালে নাচের প্রচারের কাজ করে তিনি নারী শক্তি পুরস্কার পেয়েছিলেন, তিনি মুম্বাইতে সুবিধাবঞ্চিত শিশুদের সাথে কাজ করেছিলেন।   জীবনী  বাম|থাম্ব| ২০১৯ সালে লীলা ডান্স কালেক্টিভের জন্য নাচছেন সীমা তিনি ১৯৭৬ সাল নাগাদ জন্মগ্রহণ করেন। তিনি সান ফ্রান্সিসকোর আর্ট কলেজ একাডেমি থেকে পড়াশোনা করেছিলেন।  তিনি ২০১০ সালে চিত্রেশ দাসের শিষ্য হয়েছিলেন এবং ২০১৫ সালে তাঁর মৃত্যু পর্যন্ত তাঁর ধারণাগুলি অনুসরণ করেছিলেন। তিনি চিত্রেশ দাসর সাথে প্রশিক্ষণ নিয়েছিলেন এবং ভারতে তাঁর নাচের শৈলী অনুসরণ করেছেন। তিনি এবং পণ্ডিত চিত্রেশ দাস ২০১০ সালে মুম্বাইতে, ভারতে দাসের স্কুলের দ্বিতীয় শাখা, ছন্দম নৃত্য ভারতী প্রতিষ্ঠা করেন। চিত্রেশ দাস কলকাতার যৌনকর্মীদের শিশুদের শোষণের চক্র থেকে মুক্ত করতে সাহায্য করার জন্য কত্থক নৃত্য শিখিয়েছিলেন।  সীমাকে ২০১৯ সালে আন্তর্জাতিক নারী দিবসে নারী শক্তি পুরস্কার   প্রদান করা হয়েছিল। ১০০০ জন মহিলাকে এই পুরস্কারের জন্য মনোনীত করা হয়েছিল এবং ৪৪ জনকে এটি প্রদানের জন্য বেছে নেওয়া হয়েছিল। মুম্বাইতে সুবিধাবঞ্চিত শিশুদের সাথে কাজ করার কারণে তাঁকে বেছে নেওয়া হয়েছিল। শিশুরা নাচ শেখার পাশাপাশি আত্মবিশ্বাস বাড়াতেও শিখেছিল। মানেকা গান্ধী অনুষ্ঠানে উপস্থিত ছিলেন এবং ভারতের নারীদের উচ্চাকাঙ্ক্ষার কথা বলেছিলেন।  সীমা আমেরিকান ট্যাপ ড্যান্সার জেসন স্যামুয়েলস স্মিথের সাথে নৃত্য উপস্থাপন করেন। স্যামুয়েলস স্মিথ এর আগে সীমার পরামর্শদাতা গুরু চিত্রেশ দাসের সাথে সফর করেছিলেন। কত্থক এবং ট্যাপ নাচ একে অপরের পরিপূরক কারণ উভয় নাচেই পা ব্যবহার করা হয়। তবে দুটির প্রধান পার্থক্য হল কত্থক খালি পায়ে করা হয়, কিন্তু ট্যাপ নাচ করা হয় জুতো পরে। পুরস্কার ২০১৯ সালে, নতুন দিল্লির রাষ্ট্রপতি ভবনে রাষ্ট্রপতি রাম নাথ কোবিন্দের কাছ থেকে সীমা নারী শক্তি পুরস্কার গ্রহণ করেন।  গহনা  সীমা একটি নৃত্য বিদ্যালয় চালান যার নাম ছন্দম নৃত্য ভারতী। এছাড়াও তিনি গহনার নকশা তৈরি করেন। তিনি বলেছেন যে গহনার নকশা এবং নাচ দুটোই তাঁর জীবনের অংশ। তিনি তাঁর পরিবারের গহনা ব্যবসার সৃজনশীল পরিচালক।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:নারী শক্তি পুরস্কার বিজয়ী বিষয়শ্রেণী:২১শ শতাব্দীর ভারতীয় নৃত্যশিল্পী বিষয়শ্রেণী:২১শ শতাব্দীর ভারতীয় নারী শিল্পী বিষয়শ্রেণী:ভারতীয় নারী শাস্ত্রীয় নৃত্যশিল্পী বিষয়শ্রেণী:ভারতীয় ধ্রুপদী নৃত্যের অভিনয়শিল্পী বিষয়শ্রেণী:ভারতীয় নৃত্য শিক্ষক বিষয়শ্রেণী:কত্থক নৃত্যশিল্পী বিষয়শ্রেণী:জীবিত ব্যক্তি